عارفوں کی جس سلکِ مروارید کے گوہرِ تابناک ابوالحسن خرقانی جیسے جانباز ہوں ، ابو قاسم گورگانی ، بو علی فارمدی جیسے دُرِنایاب ، خواجہ یوسف ہمدانی و عبد الخالق غجدوانی جیسے بیش بہا موتی جس کی زینت ہوں ، بندگانِ خدا کی جس مجلس بااخلاص و باوقار کے خواجہ عارف ریواگری جیسے مردباصفا صدر ہوں ، محمودالخیر فغنوی ، خواجہ علی رامیتنی جیسے بزرگ نیک خو جس مجلس کے رکن ہوں اور خواجہ بابا سماسی ، خواجہ سید میر کلال جیسے کاملین روحِ رواں ہوں ، صوفیائے کرام عالی مقام کی جس جماعت کے امیر خواجہ بہاؤالدین نقشبند جیسے صاحبِ طریقت اور ولیٔ کامل ہوں ، خواجہ علاؤ الدین یعقوب چرخی جیسے فاضلِ اجل پاسباں ہوں ، خواجہ عبید ﷲ احرار اور محمد زاہد جیسے نیکوکار جس جماعت میں شامل ہوں اور محمد درویش خواجہ امکنگی جیسے منزل آشنا راہنماؤں کے ہاتھوں میں جس کی باگ ڈور ہو ایسی جماعت کی استقامت فتح و نصرت میں شک و شبہ کی گنجائش نہیں ہو سکتی ۔
Entity: عبد الخالق غجدوانی — Type: /person